Komisijos sprendimas
2000 m. spalio 30 d.
patvirtinantis nepaprastosios padėties planus dėl paukščių gripo ir Niukaslio ligos
(pranešta dokumentu Nr. C(2000) 3136)
(tekstas svarbus EEE)
(2000/680/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gegužės 19 d. Tarybos direktyvą 92/40/EEB, nustatančią Bendrijos priemones paukščių gripui kontroliuoti [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 5 straipsnio 2 dalį,
atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos priemones Niukaslio ligai kontroliuoti [2], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jo 21 straipsnio 4 dalį
kadangi:
(1) Paukščių gripas ir Niukaslio liga yra laikomos ligomis, kenkiančiomis paukščių rūšims.
(2) Reikalavimai, taikomi sudarant nepaprastosios padėties planus dėl paukščių gripo ir Niukaslio ligos kontrolės, yra nustatyti atitinkamai Direktyvos 92/40/EEB VI priede ir Direktyvos 92/66/EEB VII priede.
(3) Nepaprastosios padėties planams taikomi kriterijai, išvardyti pirmiau nurodytuose prieduose, yra tapatūs.
(4) Paukščių gripo arba Niukaslio ligos protrūkių kontrolės priemonės įgyvendinamos pagal tuos pačius principus, įtraukiant paukštienos gamintojus, skerdyklų savininkus ir paslaugas teikiančias įmones, šios srities veterinarus bei diagnostines laboratorijas. Dėl to įmanoma parengti nepaprastosios padėties planą, įtraukiant tiek paukščių gripą, tiek Niukaslio ligą.
(5) Valstybės narės pateikė patvirtinti nacionalinius nepaprastosios padėties planus, išvardinančius ir apibrėžiančius priemones, taikomas paukčių gripo ir Niukaslio ligos protrūkių atveju.
(6) Po įvertinimo nustatyta, kad šie planai atitinka nustatytus reikalavimus ir sėkmingo įgyvendinimo dėka leidžia pasiekti norimus tikslus.
(7) Valstybės narės atliks veiksmų plano analizę ir pratybas, siekdamos užtikrinti planų efektyvumą.
(8) Valstybės narės yra įpareigotos reguliariai atnaujinti planus.
(9) (8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Tvirtinami priede išvardytų valstybių narių pateikti nepaprastosios padėties planai dėl paukščių gripo ir Niukaslio ligos, pateikti valstybių narių, išvardytų priede.
2 straipsnis
Šis sprendimas yra skirtas valstybėms narėms.
Priimta Briuselyje, 2000 m. spalio 30 d.